Ma deg tmacahut n izem d uccen d userdun d lewḥuc yakk, akked tezlit n Aserdun, izem, uccen, yella ubeddel deg-s si tama n yimeslayen. Ad d-nebder amedya ɣef udiwenni i yellan di tmacahut, d awal gar sin n yiwudam igejdanen izem d wuccen, mi yewwet userdun izem s anyir dɣa yeɣli ɣer lqaɛa yezi fell-as wuccen yebda-t s wučči. Adiwenni gar-asen yella-d akka: «Ah! Ya mḥend, mačči akka i nehḍeṛ. » Inna-as wuccen: « nekkini, fell-i win yeɣlin, ad t-bduɣ s wučči. Mer d aserdun i yeɣlin, tili bdiɣ-t netta. Armi d keččini i yeɣlin, tura anef-iyi ad ṛwuɣ aksum. Zzheṛ-iw i yekkren.»